en en en en en pt en af nl nl af en pt en en af af nl af af af af af af nl af af nl nl nl af af en af af en en
Foto week - Vanaf 1 Augustus tot 12 Augustus 2016.
Skool sluit 18 Augustus en heropen weer op die 5de September 2016.
Nedine Blom Supercool Show op die 22ste Oktober 2016
Pikkie Paradys is 'n Afrikaans, Christelike gefundeerde skool. Ons fokus op elke kind se individuele behoeftes. Ons streef daarna om u kleinding die beste moontlike opvoeding en onderrig te gee. Ons het 'n passie vir kinders en ons doelstellings is om ons kleingoed toe te rus met kennis, liefde, selfstandigheid, selfvertroue, dissipline en as gebalanseerde kindertjies in die wêreld uit te stuur.
Ons kleuterskool bied aan u kind 'n stimulerende en interessante omgewing wat sorgvrye spel bevorder. U kind se verbeelding word vrye teuels gegee en sodoende word kreatiewe idees, oplossings en benaderings gevorm en bemagtig u kind homself speel-speel. Die speelfase van enige kind se ontwikkeling is van kardinale belang. Die gesindheid en gesag van die ouerhuis word hier uitgebou en aangevul en so word 'n tweede tuiste vir u kosbaarste besitting geskep waar hy of sy altyd belangrik is.
Pikkie Paradys se leuse is: "'n Paradys vir elke kleuter" en ons doelwit is om kinders met "diep wortels en sterk vlerkies" toe te rus.
Dit is vir ons as kleuterskool 'n voorreg om deel te word van u kleinding se opvoeding en aangenaam om u by ons skooltjie te verwelkom. By Pikkie Paradys verseker ons u van ons toegewyde betrokkenheid by u kleinding en poog om ten alle tye net die beste vir u kind te doen.
Ons spog met 'n baie goed ingerigte baba/peuter -en kleuterafdeling. Ons pre-primêre fase en graad R (die jaar waarin hulle 6 word) lê baie naby aan ons hart en ons berei ons kleuters voor om met gemak in te skakel by enige skool.
In ons pre-primêre afdeling ( 3-4 / 4-5 / 5-6 jariges) beskik ons oor gekwalifiseerde onderwyseresse. Ons volg 'n voorafbeplande program met die kleingoed wat uitloop op die suksesvolle ontwikkeling van kennis, vaardighede, waardes en gesindhede.
Ons is trots om te sê dat ons skool ook beskik oor 'n siekeboeg met 'n opgeleide ECP (emergency care practioner). Kinders wat olik is word onder haar toesig geplaas, ouers word gekontak, medikasie word toegedien met u toestemming en kan kleingoed afgehaal word sodra ouer reëlings by hulle werk kon tref. Ons onderwyseresse doen elke 2de jaar hulle noodhulpkursusse en verseker so dat hulle op hoogte bly om situasies te hanteer.
IN DIE BABA EN PEUTER-AFDELING STREEF ONS NA DIE VOLGENDE:
Ons babas en peutertjies elke dag bloot te stel aan 'n huislike, tog stimulerende omgewing waarin 'n onderrigprogram aangebied word.
Om beskermde en verantwoordelike versorging aan die kleuters te bied waar daar aan al hulle behoeftes voorsien word.
Om met beskikbaarstelling van ander professionele hulp soos arbeidsterapeute, fisioterapeute, spraakterapeute en opvoedkundige sielkundiges saam te werk indien dit nodig is.
Die handhawing, beskerming en bevordering van Christelike onderrig met DIE BYBEL as rigsnoer vir die vestiging van ons kinders se waardes.
Sosiale, emosionele, sintuiglike, intellektuele en fisiese ontwikkeling.
Babastimuleringsprogram word met kinders in die babaklassies gevolg.
Ons personeel ervaar 'n aangename milieu waar hulle in 'n huislike atmosfeer hulle kennis en ondervinding sal uitleef tot voordeel van die kinders.
Ons streef na ouers wat:
1. Lojale vennote sal wees
2. Betrokke en liefdevolle ouers wil wees
Met vertroue in Pikkie Paradys en sy personeel, 'n verhouding sal vestig wat tot voordeel van hulle kinders en die persone wat met hulle versorging en onderrig gemoeid is, sal werk.
Copyright © 2016. All Rights Reserved. Web design by Ministry of Magic. Hosted by Internet Namibia.